OpenLLM-France/wikimedia huggingface dataset:
# Matilda

«Matilda» té aquests significats:
* Biografia:
** Matilda Howell (1859 - 1939), tiradora amb arc estatunidenca
** Matilda d'Hainaut (1293 - 1331), Princesa d'Acaia (Matilda I d'Acaia) del 1313 al 1316
** Matilda de Borgonya (segle XII), muller de Guilhèm VII de Montpeller
* Literatura: Matilda (novel·la), escrita per Roald Dahl el 1988
* Cinema:
** Matilda (pel·lícula de 1978), dirigida per Daniel Mann
** Matilda (pel·lícula de 1996), dirigida per Danny DeVito i basada en la novel·la de Roald Dahl
* Música: Matilda Mother, cançó de Pink Floyd, del disc The Piper at the Gates of Dawn
* Teatre: Matilda (musical), musical de Broadway basat en la novel·la
* Exèrcit:
** Tanc Matilda, un tipus de tanc
** Matilda Mk I, el primer model de tanc Matilda

## Vegeu també

* Matilde
# Mario Stanić

Mario Stanić (Sarajevo, Bòsnia i Hercegovina, exIugoslàvia, 10 d'abril de 1972) és un futbolista croat retirat.

## Trajectòria

Va començar la seua carrera amb el Željezničar Sarajevo. Va ser considerat com d'un dels joves futbolistes amb més projecció a l'antiga Iugoslàvia. El 1992 es trasllada a Croàcia per jugar en el Dinamo de Zagreb, on s'està només un any.
En 1993 fitxa per l'Sporting de Gijón, de la lliga espanyola, i el 1994, pel Benfica portuguès. Només passa una altra temporada quan s'incorpora al Club Brugge, tot convertint-se màxim golejador de la lliga belga 95/96 amb 20 gols, cosa que atrau l'interès de la Parma FC.
A Itàlia juga quatre anys amb el club parmesà. Finalment, l'any 2000 torna a canviar d'aires i milita en el Chelsea FC londinenc. Es retira el 2004 a causa d'una greu lesió mentre jugava en el club anglès.

## Selecció

Ha estat 49 vegades internacional amb la selecció croata de futbol, i ha marcat 7 gols. Va debutar al setembre de 1995 davant Estònia i el seu darrer partit va ser a l'abril del 2003 contra Suècia.
Va formar part del combinat croata a l'Eurocopa d'Anglaterra 1996 i del Mundial de França 1998, on Croàcia va arribar a la tercera posició. Stanic va aconseguir el primer gol del seu equip en aquesta cita en l'encontre contra Jamaica.
# Mario Bianchi

Mario Bianchi (Turate, província de Como, 25 de novembre de 1905 – Busto Arsizio, 12 de setembre de 1973) va ser un ciclista italià, que fou professional entre 1928 i 1934.
En el seu palmarès destaquen dues victòries d'etapa al Giro d'Itàlia de 1929.

## Palmarès

* 1925
** 1r a la Coppa del Re
** 1r a la Coppa Città di Busto Arsizio
* 1928
** 1r a la Copa d'hivern
** 1r al Critèrium d'obertura
** 1r a la Coppa San Geo
** 1r al Targa d'Oro Ciutat de Legnano
* 1929
** 1r a la Copa d'hivern
** 1r al Critèrium d'obertura
** Vencedor de 2 etapes al Giro d'Itàlia
* 1931
** 1r a la Toló-Niça

### Resultats al Giro d'Itàlia

* 1929. 30è de la classificació general. Vencedor de 2 etapes
* 1930. 43è de la classificació general

## Referències

* ↑ «BIANCHI Mario 3». [Consulta: 22 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Mario BIANCHI» (en italià). [Consulta: 22 novembre 2022].

## Enllaços externs

* Fitxa i biografia de Mario Bianchi a museociclismo.it
* Fitxa de Mario Bianchi a sitiodeciclismo.net
# Paul Ihuel

Paul Ihuel (Pontivy, Morbihan, 2 de novembre del 1903 – París, 22 d'octubre del 1974) fou un polític bretó. A les eleccions legislatives franceses de 1936 fou elegit diputat per Morbihan pels Republicans Independents. En esclatar la guerra fou mobilitzat com a tinent d'infanteria i fou fet presoner pels alemanys, de manera que no va poder votar la cessió de poders al mariscal Philippe Pétain. A les eleccions legislatives franceses de novembre de 1946 fou elegit diputat per Morbihan dins les llistes del Mouvement Républicain Populaire, escó que va ocupar fins al 1974.
De 29 d'octubre de 1949 a 29 de juny de 1950 fou secretari d'estat d'agricultura en el govern de Georges Bidault. De 1947 a 1974 també fou alcalde de Berné, conseller general del cantó de Le Faouët i president del Consell General de Morbihan de 1947 a 1964.
Quan el 1951 es va constituir el Comité d'Estudi i de Relació dels Interessos Bretons (CELIB) a iniciativa de René Pleven, en fou nomenat vicepresident amb François Tanguy-Prigent i André Morice.

## Enllaços externs

* Biografia a la web de l'Assemblea Nacional Francesa
| Precedit per: ? | President del Consell General de Morbihan 1947 - 1964 | Succeït per: Raymond Marcellin |
# McFall

McFall és una població dels Estats Units a l'estat de Missouri. Segons el cens del 2000 tenia 135 habitants.

## Demografia

Segons el cens del 2000, McFall tenia 135 habitants, 57 habitatges, i 34 famílies. La densitat de població era de 168,1 habitants per km².
Dels 57 habitatges en un 33,3% hi vivien nens de menys de 18 anys, en un 45,6% hi vivien parelles casades, en un 8,8% dones solteres, i en un 38,6% no eren unitats familiars. En el 33,3% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,03.
Per edats la població es repartia de la següent manera: un 31,9% tenia menys de 18 anys, un 3% entre 18 i 24, un 25,2% entre 25 i 44, un 24,4% de 45 a 60 i un 15,6% 65 anys o més.
L'edat mediana era de 37 anys. Per cada 100 dones de 18 o més anys hi havia 76,9 homes.
La renda mediana per habitatge era de 24.750 $ i la renda mediana per família de 27.679 $. Els homes tenien una renda mediana de 22.708 $ mentre que les dones 25.625 $. La renda per capita de la població era de 28.852 $. Entorn del 12,8% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McFall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- McFall». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# McEvoy

«McEvoy» té aquests significats:
* Arthur McEvoy, jugador de criquet francès
* Jonathan McEvoy, ciclista anglès
* McEvoy Motorcycles, antic fabricant de motocicletes anglès
# McFarland (Califòrnia)

McFarland és una població dels Estats Units a l'estat de Califòrnia. Segons el cens del 2006 tenia 12.093 habitants.

## Demografia

Segons el cens del 2000, McFarland tenia 9.618 habitants, 1.990 habitatges, i 1.789 famílies. La densitat de població era de 1.802,7 habitants/km².
Dels 1.990 habitatges en un 61,7% hi vivien nens de menys de 18 anys, en un 64,4% hi vivien parelles casades, en un 17,3% dones solteres, i en un 10,1% no eren unitats familiars. En el 7,7% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,3 i el nombre mitjà de persones que vivien en cada família era de 4,45.
Per edats la població es repartia de la següent manera: un 35,1% tenia menys de 18 anys, un 14,1% entre 18 i 24, un 33,1% entre 25 i 44, un 12,8% de 45 a 60 i un 4,8% 65 anys o més.
L'edat mediana era de 25 anys. Per cada 100 dones de 18 o més anys hi havia 151,5 homes.
La renda mediana per habitatge era de 24.821 $ i la renda mediana per família de 24.190 $. Els homes tenien una renda mediana de 39.881 $ mentre que les dones 17.109 $. La renda per capita de la població era de 9.524 $. Entorn del 34,1% de les famílies i el 35,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McFarland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- McFarland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Marmosa d'Anderson

La marmosa d'Anderson (Marmosa andersoni) és una espècie d'opòssum de la família dels didèlfids. És endèmica del Perú.

## Referències

* ↑ Solari, Sergio i Pine, Ronald H. «Rediscovery and redescription of Marmosa (Stegomarmosa) andersoni Pine (Mammalia: Didelphimorphia: Didelphidae), an endemic Peruvian mouse opossum, with a reassessment of its affinities». Zootaxa, 1758, 2008, pàg. 49–61.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Marmosa de Handley

La marmosa de Handley (Marmosops handleyi) és una espècie d'opòssum de la família dels didèlfids. És endèmica de Colòmbia.

## Referències

* ↑ Gardner, Alfred. Wilson, D. E. (ed.); Reeder, D. M. (ed.). Mammal Species of the World. 3a edició. Johns Hopkins University Press, 16 novembre 2005, p. 10. ISBN 0-801-88221-4.
* ↑ Weksler, M.; Patterson, B.; Bonvicino, C. Marmosops handleyi. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008. L'entrada de la base de dades inclou una justificació de per què aquesta espècie és classificada com a en perill crític
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Mauthausen

* Aquest article tracta sobre el municipi d'Àustria. Si cerqueu el camp de concentració, vegeu «Mauthausen-Gusen».
Mauthausen [mɑ͡ʊ̯tˈhɑ͡ʊ̯zn̩] és una petita ciutat a l'Alta Àustria, Àustria. És a una vintena de quilòmetres a l'est de la ciutat de Linz, i té una població de 4.850 (2001). Durant la Segona Guerra Mundial, es convertia en el lloc del complex del camp de concentració i extermini de Mauthausen-Gusen. Altres llocs d'interès són l'església del segle xv, una ciutat vella pintoresca, el Castell de Pragstein del segle xvi.

## Història

L'àrea de Mauthausen ha estat poblada durant mil·lennis, com revelen descobertes arqueològiques que es remunten al neolític. Durant el temps de l'Imperi Romà, era a la cruïlla de dues rutes comercials. Al final del segle X es convertia en un peatge portuari (maut en alemany) per a vaixells, i el nom "Muthusen" el nom amb què s'esmenta l'assentament el 1007. Durant la Primera Guerra Mundial, hi hagué un camp de presoners de guerra a l'est de Mauthausen. Hi havia empresonats soldats russos, serbis i principalment italians (en alguns moments fins a 40.000 presoners), al voltant de 9.000 moriren al camp. Hi ha un cementiri de guerra en memòria seva.
De 1938 a 1945 des de l'annexió d'Àustria i durant la Segona Guerra Mundial, un dels primers complexos de camp de concentració massius a Alemanya nazi s'establia a l'oest de la ciutat. El 1940, un nombre gran de polonesos es transferien al complex Mauthausen-Gusen. Uns 30.000 hi vam morir. Sotmetien als interns a unes condicions bàrbares, la més infame de les quals era portar grans blocs de pedra, pujant els 186 graons des de la pedrera del camp, anomenada l'"Escala de la mort."
Mauthausen va patir desbordaments del Danubi els anys 1954 i 2002.
# Per mil

En matemàtiques, l'expressió d'un nombre en parts per mil o unitats per mil és una manera d'expressar-lo en forma d'una fracció de 1.000, o com la desena part d'un percentatge. S'escriu amb el signe ‰ (Unicode U+2030), símbol similar al signe del percentatge (%) amb un $_0$ al final.
Un 1 per mil es defineix com:
    1 ‰ = 10$^{-3}$ = ${\frac {1}{1000}}$ = 0,001 = 0,1 %

## Exemples

Exemples on l'ús de nombres expressats en «unitats per mil» és comú:
* Taxes de natalitat i de mortalitat. Si l'any x la taxa de natalitat va ser del 12‰, vol dir que l'1 de gener de l'any x a l'1 de gener de l'any x+1 per cada mil habitants van néixer 12 nens.
* Salinitat marina. Per exemple, «la salinitat mitjana és del 35‰».
* Contingut d'alcohol en sang
* Radi de les corbes de traçats de carreteres i vies fèrries.

## Unitats relacionades

* Percentatge (%) 1 part entre 100.
* Parts per milió (ppm).
# Paymogo

Paymogo és un poble de la província de Huelva (Andalusia), que pertany a la comarca d'El Andévalo. Limita a l'est amb Santa Bárbara de Casa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 1.294 | 1.247 | 1.235 | 1.269 | 1.289 | 1.290 | 1.262 | 1.293 | 1.290 |
# Paynesville (Minnesota)

Paynesville és una població dels Estats Units a l'estat de Minnesota. Segons el cens del 2000 tenia 2.267 habitants.

## Demografia

Segons el cens del 2000, Paynesville tenia 2.267 habitants, 934 habitatges, i 594 famílies. La densitat de població era de 663,1 habitants per km².
Dels 934 habitatges en un 28,2% hi vivien nens de menys de 18 anys, en un 54,1% hi vivien parelles casades, en un 6,7% dones solteres, i en un 36,4% no eren unitats familiars. En el 32,9% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,95.
Per edats la població es repartia de la següent manera: un 23% tenia menys de 18 anys, un 8,8% entre 18 i 24, un 24,2% entre 25 i 44, un 18,9% de 45 a 60 i un 25,1% 65 anys o més.
L'edat mediana era de 40 anys. Per cada 100 dones de 18 o més anys hi havia 82 homes.
La renda mediana per habitatge era de 34.000 $ i la renda mediana per família de 42.500 $. Els homes tenien una renda mediana de 30.978 $ mentre que les dones 20.219 $. La renda per capita de la població era de 17.246 $. Entorn del 4,5% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paynesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Paynesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Peresquia

Pereskia és un gènere de plantes que consta de 25 espècies i varietats de plantes tropicals de cactus amb fulles normals. Es troben des de l'Argentina fins Mèxic. Aquest gènere rep el cognom del botànic francès Nicolas-Claude Fabri de Peiresc.
Aquesta tribu o subfamília de les cactàcies, resulta ser la més antiga i singular, constituïda per un únic gènere, Pereskia sp. (Miller).
Són plantes de forma arbòria o arbustiva, amb tiges llenyoses, dretes o sarmentoses, enfiladisses, amb fulles persistents o semicaduques, de vegades una mica carnoses. Arèoles espinoses, més o menys carnoses, en les aixelles de les fulles. Alguns casos amb grans espines. Flors pedunculades, aïllades o reunides en inflorescències. Fruits carnosos.

## Taxonomia

Espècies reconegudes per International Cactaceae Systematics Group. (Anderson E. F., 2001)

### Clade A = Leuenbergeria

* Pereskia aureiflora F.Ritter, syn. Leuenbergeria aureiflora (F. Ritter) Lodé
* Pereskia bleo (Kunth) DC, syn. Leuenbergeria bleo (Kunth) Lodé
* Pereskia guamacho F.A.C.Weber, syn. Leuenbergeria guamacho (F.A.C. Weber) Lodé
* Pereskia lychnidiflora DC, syn. Leuenbergeria lychnidiflora (DC.) Lodé
* Pereskia marcanoi Areces, syn. Leuenbergeria marcanoi (Areces) Lodé
* Pereskia portulacifolia (L.) DC, syn. Leuenbergeria portulacifolia (L.) Lodé
* Pereskia quisqueyana Alain, syn. Leuenbergeria quisqueyana (Alain) Lodé
* Pereskia zinniiflora DC, syn. Leuenbergeria zinniiflora (DC.) Lodé

### Clade B = Pereskia s.s.

* Pereskia aculeata Mill.
* Pereskia bahiensis Gürke
* Pereskia diaz-romeroana Cárdenas
* Pereskia grandifolia Haw.
* Pereskia horrida DC
* Pereskia nemorosa Rojas Acosta
* Pereskia sacharosa Griseb.
* Pereskia stenantha F.Ritter
* Pereskia weberiana K.Schum.

### Sinònims

    Pereskia colombiana = Leuenbergeria guamacho
    Pereskia corrugata = Pereskia bleo
    Pereskia cubensis = Leuenbergeria zinniiflora
    Pereskia godseffiana = Pereskia aculeata
    Pereskia humboldtii = Pereskia horrida
    Pereskia philippi = Maihuenia poeppigii
    Pereskia subulata = Austrocylindropuntia subulata
    Pereskia vargasii = Pereskia horrida
    Pereskia zehntneri = Quiabentia zehntneri
    Pereskia zinniaefolia = Leuenbergeria ziniiflora

## Referències

* Pizzetti, Mariella; Cactus Guías de la naturaleza (Grijalbo, 2003) ISBN 84-253-3364-4 ISBN 84-253-3764-X
* http://www.suculentas.es/Taxonomia.php?Nodo=18
* Francisco Javier Alonso de la Paz; Cactus y otras suculentas; Susaeta Ediciones, S.A.; ISBN 84-305-5687-7
# Pel·lícula de robatoris

El cinema de robatoris, pel·lícula de robatoris, heist film o caper film és un subgènere cinematogràfic de delictes. Una de les primeres pel·lícules que van definir el subgènere fou La jungla d'asfalt (1950) el qual, segons Film Genre 2000, "va popularitzar tot sol gairebé aquest gènere dins del cinema dominant". La pel·lícula presentava les errades personals d'uns lladres que els portaven al fracàs del seu robatori. Pel·lícules similars que utilitzen aquesta fórmula foren Assalt al furgó blindat (1950), Atracament perfecte (1956), i La fugida (1972). Durant els anys 1990, les pel·lícules de robatori "experimenten i juguen amb les convencions" d'aquest genere i s'enfoquen més cap a les relacions entre els personatges que en el delicte en si mateix.

## Llista de pel·lícules

| Pel·lícula | Any |
| 11 Harrowhouse | 1974 |
| 80 Milions | 2011 |
| Assalt al furgó blindat | 1950 |
| Asphalt Jungle, TheThe Asphalt Jungle | 1950 |
| Baby Driver | 2017 |
| Bande à part | 1964 |
| Bank Job, TheThe Bank Job | 2008 |
| I soliti ignoti | 1958 |
| Blau Collar | 1978 |
| Bob le flambeur | 1956 |
| Bonnie i Clyde | 1967 |
| Entre lladres (pel·lícula de 1996) | 1996 |
| Cercle Rouge, LeLe Cercle Rouge | 1970 |
| Den De Lladres | 2018 |
| deuxième souffle, LeLe deuxième souffle | 1966 |
| Tarda negra | 1975 |
| Fast Five | 2011 |
| Fish Called Wanda, AA Fish Called Wanda | 1988 |
| Impecable | 2007 |
| The Getaway | 1972 |
| Entrant Estil | 2017 |
| Rematada magnífica | 1967 |
| Heat | 1995 |
| Hatton Garden Job, TheThe Hatton Garden Job | 2017 |
| Comancheria (pel·lícula) | 2016 |
| Hot Rock, TheThe Hot Rock | 1972 |
| How to Steal a Million | 1966 |
| Origen (pel·lícula) | 2010 |
| Inside Man | 2006 |
| Italian Job, TheThe Italian Job | 1969 |
| Italian Job, TheThe Italian Job | 2003 |
| Jackie Brown | 1997 |
| Atracament perfecte | 1956 |
| King de Lladres | 2018 |
| Lavender Hill Mob, TheThe Lavender Hill Mob | 1951 |
| Lock, Stock and Two Smoking Barrels | 1998 |
| Logan Lucky | 2017 |
| Ara em veus... | 2013 |
| Ocean's 8 | 2018 |
| La quadrilla dels onze | 1960 |
| Ocean's Eleven | 2001 |
| Ocean's Twelve | 2004 |
| Ocean's Thirteen | 2007 |
| Un embolic molt perillós | 1998 |
| Li diuen Bodhi | 1991 |
| Amb la poli als talons | 1990 |
| Reservoir Dogs | 1992 |
| Rififi | 1955 |
| Ronin | 1998 |
| Posat El Fora | 1996 |
| Sexy Beast | 2000 |
| Snatch (porcs i diamants) | 2000 |
| Split, TheThe Split | 1968 |
| El cop | 1973 |
| Lladre | 1981 |
| El cas de Thomas Crown | 1968 |
| Thomas Crown Affair, TheThe Thomas Crown Affair | 1999 |
| Tres Reis | 1999 |
| Topkapi | 1964 |
| Town, TheThe Town | 2010 |
| Vinci | 2004 |
| Usual Suspects, TheThe Usual Suspects | 1995 |
| Vídues | 2018 |

## Referències

* ↑ «The Caper Film». A: The BFI Companion to Crime. A & C Black, 1997, p. 70–71. ISBN 978-0-304-33215-1.
* 1 2 «The Left-Handed Form of Human Endeavor». A: Film Genre 2000: New Critical Essays. SUNY Press, 2000, p. 154–155. ISBN 978-0-7914-4513-6.

## Bibliografia

* {{{títol}}}. ISBN 978-0-231-85058-2.
* {{{títol}}}. ISBN 978-0-8143-4224-4.
# Melem-Ana

Melem-Ana (o Melem-ana) va ser un rei de Sumer, de la primera dinastia d'Uruk, l'onzè de la llista de reis sumeris per a aquesta dinastia, a la meitat del tercer mil·lenni aC.
Va ser el successor de Mesh-He. La llista li assigna un regnat de 6 anys. El va succeir Lugal-Kitun.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 83.
# Maymuna bint al-Hàrith

Maymuna bint al-Hàrith (en àrab ميمونة بنت الحارث, Maymūna bint al-Ḥāriṯ) (? - Sarif, 681) fou la darrera esposa de Mahoma. Pertanyia a la tribu Hawazin i era cunyada d'Al-Abbàs. Va abandonar al seu primer marit, un thaqafita, i es va casar amb el quraixita Abu-Rukn. En morir aquest va viure a la Meca on la va conèixer Mahoma a la umra que hi va fer el 629 i per raons polítiques s'hi va casar. Llavors ella tenia 27 anys. Com que els habitants no volien que la seva estada a la ciutat s'allargués, el matrimoni es va fer a Sarif, al nord de la Meca; el seu cunyat Al-Abbàs va servir de valí. Mahoma va pagar 500 dírhams de dot. Segurament fou enterrada a Sarif.

## Referències

* ↑ Bint Al-Shāṭīʼ. The Wives of the Prophet. Facsimile repr.. Piscataway, NJ: Gorgias Press, 2006, p. 222–224. ISBN 978-1-59333-398-0.

## Bibliografia

* W. M. Watt, Muhammad at Medina, Oxford, 1956

## Enllaços externs

* http://dictionary.al-islam.com/Arb/Dicts/SelDict.asp?TL=1&DI=23&Theme=43 Arxivat 2003-08-22 at Archive.is
* http://freepages.family.rootsweb.com/~naqobatulasyrof/prophet/news_prophet_04.html
# Percy Buck

Sir Percy Carter Buck (West Ham, Essex, 3 d'octubre de 1871 - Londres, 3 d'octubre de 1947) fou un pedagog, organista, escriptor i compositor anglès.
Cursà els estudis al Royal College of Music, de Londres. Era doctor en Música per la Universitat d'Oxford, fou un celebrat organista i distingit compositor. Des de 1910 fins a 1920 fou professor de música de la Universitat de Dublín, succeint en aquest càrrec Ebenezer Prout, i el 1925 ocupà un lloc semblant en la Universitat de Londres. A més d'un gran nombre de composicions per a piano, orgue, cançons i himnes, va publicar un bell quintet per a instruments d'arc i piano, un altre per a corda sola, un quartet per a piano i corda i una sonata per a violí i piano.
En la seva activa labor educativa i la publicació de llibres didàctics i d'articles en les revistes professionals, va contribuir poderosament al progres de la música a Anglaterra. Com a membre del Comitè editorial per la publicació de la música religiosa anglesa del segle xvi, prestà a aquesta excel·lents serveis, ja que els seus sòlids coneixements contrapuntístics i el seu profund estudi dels autors antics foren guia segura en la reconstitució d'un bon nombre de parts extraviades o destruïdes per l'acció del temps. Entre els seus escrits didàctics i figuren:
* Organ Playing,
* The first year at the organ,
* Acoustic for Musicians,
* Unfigured Harmony.

## Bibliografia

* Enciclopèdia Espasa Apèndix II, pàg. 635 ISBN 84-239-4572-3
# Phrynobatrachus vogti

Phrynobatrachus vogti és una espècie de granota que viu a Ghana.

## Referències

* Rödel, M.-O. 2004. Phrynobatrachus vogti. Llista Vermella d'Espècies Amenaçades de la UICN 2006. Consulta: 18 de gener de 2008.
# Phrynobatrachus tokba

Phrynobatrachus tokba és una espècie de granota que viu a Costa d'Ivori, Ghana, Guinea, Libèria i Sierra Leone.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2006. Phrynobatrachus tokba. Llista Vermella d'Espècies Amenaçades de la UICN 2006. Consulta: 18 de gener de 2008.